Národná rada Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

Číslo: 1450/2009

**1153a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho **návrhu** zákona, ktorým sa mení a dopĺňa zákon č. 338/2000 Z.z. o vnútrozemskej plavbe a o zmene a doplnení niektorých zákonov v znení neskorších predpisov(tlač **1153)** v druhom čítaní

Výbor Národnej rady Slovenskej republiky pre hospodársku politiku ako gestorský výbor k vládnemu návrhu zákona, ktorým sa mení a dopĺňa zákon č. 338/2000 Z.z. o vnútrozemskej plavbe a o zmene a doplnení niektorých zákonov v znení neskorších predpisov(tlač **1153)** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením z 9. septembra 2009 č. 1601 pridelila vládny návrh zákona, ktorým sa mení a dopĺňa zákon č. 338/2000 Z.z. o vnútrozemskej plavbe a o zmene a doplnení niektorých zákonov v znení neskorších predpisov(tlač **1153)** na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre hospodársku politiku.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Výbory, ktorým bol návrh pridelený o ňom rokovali nasledovne:

* Ústavnoprávny výbor Národnej rady Slovenskej republiky prerokoval návrh zákona 13. októbra 2009 a uznesením č. 710 odporučil Národnej rade Slovenskej republiky návrh zákona schváliť so zmenami a doplnkami uvedenými v prílohe tohto uznesenia.
* Výbor Národnej rady Slovenskej republiky pre hospodársku politiku neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov.

**IV.**

Z uznesenia Ústavnoprávneho výboru Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

1. V nadpise sa vypúšťajú slová na konci „a o zmene a doplnení niektorých zákonov“.

Predložený návrh zákona neobsahuje novely iných zákonov.

**Ústavnoprávny výbor NR SR**

***Gestorský výbor odporúča schváliť***

1. V čl. I 4. bode v § 5c ods. 1 sa slová „vnútrozemských vodných cestách“ nahrádzajú slovami „vodných cestách“.

Legislatívnu skratku „vodné cesty“ ustanovenú v § 2 písm. b) je nutné dodržiavať v  nasledujúcom normatívnom texte.

**Ústavnoprávny výbor NR SR**

***Gestorský výbor odporúča schváliť***

1. V čl. I 6. bode v poznámke pod čiarou k  odkazu 12e) sa slovo „ustanovujú“ nahrádza slovom „stanovujú“ a v okrúhlej zátvorke sa za text vkladá bodkočiarka a slová „Ú. v. ES L 373, 31.12.1991).

Ide o formálnu opravu oficiálneho názvu právne záväzného aktu a doplnenie uvádzania miesta jeho uverejnenia jednotným a zaužívaným spôsobom.

**Ústavnoprávny výbor NR SR**

***Gestorský výbor odporúča schváliť***

1. V čl. I sa za 8. bod vkladajú nové 9. až 11. bod, ktoré znejú:

„9.  V § 29 ods. 4 sa slová „veku 60“ nahrádzajú slovami „veku 65“.

10. V 31 ods. 2 sa slová „vzťahuje § 30 ods. 1 až 3 a 5“ nahrádzajú slovami „vzťahujú § 29 ods. 1 a § 30 ods. 1 až 3 a 5“.

11. Za § 31 sa vkladá § 31a, ktorý vrátane nadpisu znie:

„§ 31a

Zdravotná spôsobilosť člena posádky plavidla a vodcu malého plavidla

1. Zdravotnou spôsobilosťou sa rozumie telesná schopnosť a duševná schopnosť na výkon práce súvisiacej s prevádzkou plavidla.
2. Zdravotná spôsobilosť môže byť na základe zdravotného stavu osoby podmienená
   1. použitím zdravotníckej pomôcky,
   2. pravidelným podrobovaním sa lekárskej prehliadke,
   3. inými obmedzeniami podľa výsledkov lekárskej prehliadky.
3. Zdravotná spôsobilosť sa posudzuje lekárskou prehliadkou. Lekárska prehliadka zahŕňa najmä vyšetrenie zrakovej a sluchovej ostrosti, farebného videnia, pohyblivosti horných a dolných končatín, neurologického, psychiatrického a kardiovaskulárneho stavu. Náklady spojené s posudzovaním zdravotnej spôsobilosti uhrádza ten, koho zdravotná spôsobilosť sa posudzuje (ďalej len „posudzovaná osoba“).
4. Zdravotnú spôsobilosť posudzuje lekár so špecializáciou v špecializačnom odbore všeobecné lekárstvo (ďalej len „posudzujúci lekár“), ktorý má s posudzovanou osobou uzatvorenú dohodu o poskytovaní všeobecnej ambulantnej zdravotnej starostlivosti podľa osobitného predpisu. 17b)
5. Posudzujúci lekár je povinný
6. prihliadať pri posudzovaní zdravotnej spôsobilosti aj na predchádzajúce zápisy v zdravotnej dokumentácii 17c) posudzovanej osoby,
7. poslať posudzovanú osobu na odborné vyšetrenie pri pochybnostiach o jej zdravotnej spôsobilosti,
8. zaznamenať výsledky odborného vyšetrenia podľa písmena b) do zdravotnej dokumentácie posudzovanej osoby a
9. uviesť výsledok lekárskej prehliadky v lekárskom posudku.
10. Vyjadrenie o zdravotnej spôsobilosti v lekárskom posudku posudzujúci lekár uvedie slovami „zdravotne spôsobilý“, „zdravotne nespôsobilý“ alebo „zdravotne spôsobilý len za určitých podmienok“, pričom podmienky musia byť uvedené v lekárskom posudku.
11. Minimálne požiadavky na zdravotnú spôsobilosť a podrobnosti o jej posudzovaní, vylúčení a podmienení ustanoví všeobecne záväzný právny predpis, ktorý vydá ministerstvo po dohode s Ministerstvom zdravotníctva Slovenskej republiky.“.

Poznámky pod čiarou k odkazom 17b a 17c znejú:

„17b) § 12 ods. 7 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 662/2007 Z. z..

17c)§ 2 ods. 6 a § 21 zákona č. 576/2004 Z. z.“.

Doterajšie body 9 až 19 sa označujú ako body 12 až 22.“.

Slovenská republika prostredníctvom zástupcu Ministerstva dopravy, pôšt a telekomunikácií SR požiadala predsedníctvo Centrálnej komisie pre plavbu na Rýne o uznanie kvalifikačných dokladov členov posádok plavidiel pre výkon profesie v rýnskej plavebnej oblasti, ktoré v Slovenskej republike vydáva Štátna plavebná správa. Predsedníctvo Centrálnej komisie pre plavbu na Rýne pri prerokovaní žiadosti Slovenskej republiky zistila nesúlad legislatívy v dokladovaní zdravotnej spôsobilosti medzi požiadavkami kladenými na členov posádok plavidiel na výkon profesie v rýnskej plavebnej oblasti s požiadavkami kladenými na členov posádok plavidiel v Slovenskej republike. Z dôvodu urýchleného napredovania v procese uznávania kvalifikačných dokladov členov posádok plavidiel pre výkon profesie v rýnskej plavebnej oblasti je nevyhnutné, aby sa do zákona doplnili ustanovenia o zdravotnej spôsobilosti a splnomocňovacie ustanovenie na ustanovenie minimálnych požiadaviek na zdravotnú spôsobilosť a na podrobnosti o jej posudzovaní, vylúčení a podmienení, ktorý vydá Ministerstvo dopravy, pôšt a telekomunikácií SR po dohode s Ministerstvom zdravotníctva SR.

**Ústavnoprávny výbor NR SR**

***Gestorský výbor odporúča schváliť***

1. V čl. I 17. bod znie:

„17. V prílohe č. 1 sa vypúšťajú druhý, piaty a deviaty bod.

Doterajšie body 3, 4, 6 až 8, 10 až 12 sa označujú ako 2 až 9.“

Ide o aktualizáciu znenia uvedenej prílohy vzhľadom na zrušenie ďalších smerníc v nej uvedených.

**Ústavnoprávny výbor NR SR**

***Gestorský výbor odporúča schváliť***

1. V čl. I 18. bode v uvádzacej vete sa slová „12 a 13“ nahrádzajú slovami „10 a 11“ a následne aj v ďalšom texte, a v novo označenom 10. bode sa bodka na konci nahrádza čiarkou a dopĺňajú sa slová „v znení rozhodnutia Európskej komisie 2009/240/ES zo 4. marca 2009 (Ú. v. EÚ L 71,17.3.2009).“

Ide o aktualizáciu preberaného právne záväzného aktu ES a EÚ.

**Ústavnoprávny výbor NR SR**

***Gestorský výbor odporúča schváliť***

1. K čl. II

V čl. II sa slová „12 a 13“ nahrádzajú slovami „15 a 16“.

Ide o  legislatívno-technickú úpravu vyvolanú vložením nového 9. až 11. bodu.

**Ústavnoprávny výbor NR SR**

***Gestorský výbor odporúča schváliť***

Gestorský výbor odporúča hlasovať o pozmeňujúcich a doplňujúcich návrhoch nasledovne:

**o bodoch 1 až 7** hlasovať spoločne s odporúčaním **s c h v á l i ť.**

**V.**

Gestorský výbor na základe stanoviska Ústavnoprávneho výboru Národnej rady Slovenskej republiky vyjadreného v uznesení uvedenom pod bodom III tejto správy

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 338/2000 Z.z. o vnútrozemskej plavbe a o zmene a doplnení niektorých zákonov v znení neskorších predpisov

**s c h v á l i ť v** znení schválených pozmeňujúcich a doplňujúcich návrhov uvedených v tejto správe**.**

Spoločná správa výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 338/2000 Z.z. o vnútrozemskej plavbe a o zmene a doplnení niektorých zákonov v znení neskorších predpisov(tlač **1153a)** v druhom čítaní bola schválená uznesením zo 14. októbra 2009 č. 590.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 14. októbra 2009

Maroš **K o n d r ó t,** v.r.

predseda Výboru NR SR pre

hospodársku politiku